Sanda Rašković Ivić

Sanda Rašković Ivić es un féminin politico de Serbia. Ella nascet li 8-im de januar 1956 in Zagreb (Croatia) e esset inter li 12-im de octobre 2014 e li 29-im de julí 2016 li presidente del conservativ-nationalist political partise Democratic Partise de Serbia/DSS. Ella es membre del parlament de Serbia in li fraction Por li salvation de Serbia-Nov Serbia.

Personal e professional vive
Ella es li filia del serb politico de Croatia Jovan Rašković. Sanda Rašković Ivić finit li scola in Šibenik in Croatia. Ella studiat psichiatrie in li universitá de Zagreb inter 1980 e 1986. Pos un posdiploma studie in Zabreb ella fat inter 1989 e 1993 su doctoratu in li universitá de Beograd (Serbia). Sanda Rašković Ivić scrit quelc libres pri psichiatrie.

Ella es maritat con Aleksandr Ivić e have un filia Ana e du filios Dražen e Jovan.

Cariera
 2001-2003 Comissaria por refugitores de Serbia.
 2003 Sanda Rašković Ivić devenit un membre del Democratic Partise de Serbia/DSS.
 2005 Presidente del Centre del coordination de Kosovo.
 2012-2014 Membre del parlament de Serbia.
 2014-2016 Presidente del Democratic Partise de Serbia
 2014 Sanda Rašković Ivić es electet in li congress del Democratic Partise de Serbia li 12-de octobre 2014 quam nov presidente del partise. Ella es li successora de Aleksandar Popović e ganiat li electiones al chef de partise contra Miloš Aligrudić.
 2016 Sanda Rašković Ivić es electet in li parlament de Serbia, ma li 21-im de octobre 2016 ella es excludet ex li Democratic Partise de Serbia.
 2017 Sanda Rašković Ivić devenit membre del fraction Por li salvation de Serbia-Nov Serbia in li parlament de Serbia.

Categorie: Serbia